Република Србија

ОПШТИНА ЖАБАРИ

ОПШТИНСКА УПРАВА

Број 501-12/2018-02

17. август 2018.године

ЖАБАРИ

 Група за обједињену процедуру, Одељења за привреду урбанизам и друштвене делатности Oпштинске управе општине Жабари, на основу члана 20. ст. 2. и 3. и члана 29. став 1. Закона о процени утицаја на животну средину („Сл. гласник РС“ бр.135/2004 и 36/2009), издаје

ОБАВЕШТЕЊЕ

О ПРИЈЕМУ ЗАХТЕВА ЗА ДАВАЊЕ САГЛАСНОСТИ НА СТУДИЈУ О ПРОЦЕНИ УТИЦАЈА НА ЖИВОТНУ СРЕДИНУ

 Носилац пројекта ОПШТИНА ЖАБАРИ, поднела је захтев за давање сагласности на Студију о процени утицаја на животну средину ПОСТРОЈЕЊА ЗА ТРЕТМАН НЕОПАСНОГ ОТПАДА (ОТПАДНИХ ГУМА И ПЛАСТИКЕ), КАПАЦИТЕТА ДО 20 ТОНА ДНЕВНО, КАО И САКУПЉАЊЕ, ТРАНСПОРТ, СКЛАДИШТЕЊЕ, И ПОНОВНО ИСКОРИШЋЕЊЕ НЕОПАСНОГ ОТПАДА У ЖАБАРИМА на к.п.бр. 5153/3 у К.О. ЖАБАРИ.

 Студија о процени утицаја се излаже на јавни увид у згради општине Жабари, у улици Кнеза Милоша бр. 103/I у Жабарима, стим да се може извршити увид у садржину наведене студије сваког радног дана од 11 до 14 часова, у посебној просторији за обједињену процедуру.

 Јавна презентација Студије о процени утицаја и јавна расправа о тој студији, одржаће се 11.09.2018.године, у 12 сати, у сали општине Жабари.

 Заинтересовани органи, организације и јавност подносе примедбе и мишљења на изложену студију о процени утицаја за време трајања јавног увида у писменом облику и предају их надлежном органу који је изложио студију о процени утицаја на јавни увид.